الصفحه دى يتيمه, حاول تضيفلها لينك فى صفحات تانيه متعلقه بيها. يعتبر “البغاء” او (احتراف ممارسة الجنس بأجر معين بيتم الأتفاق عليه مسبقا) هي اقدم مهنة عرفها الأنسان، اكتشف المصري القديم اهمية الجنس، ودا موجود على نقوش عاشت لألاف السنين عشان تحكي لنا النهاردا ازاي المصري القديم تعامل مع الغريزة اللي اصبغها بشيء من القداسة يمكن عشان كانت مهمة كتير في حياته اليومية. اهتم المصري القديم بالخصوبة عامة، والمتمثلة في خصوبة الأرض لزيادة المحصول، وكمان خصوبة المرأة لزيادة الأولاد، وطبعا الأهتمام بفحولة الرجل، والمفاخرة بالأمر ودا واضح من اللي وصل لنا من نقوشهم، وكمان روايات بعض المؤرخين المعاصرين لهم كالمؤرخ مانيتون والمؤرخ هيرودوت. كمان ظهرت النزعة الجنسية في الفن المصري القديم في بعض التماثيل والرسوم بصورة واضحة وبدون اي خجل او توريه ، من خلال تصوره لخلق العالم عن طريق تزاوج إله الأرض “جب”، وهوا اللي واضح بلون أخضر رمز الأرض الخصبة، من إلهة السماء “نوت”، واللي واضحة بلون أزرق ومرصعة بالنجوم، والنقش بيمثل عملية التزاوج.